El Centre Cívic Antic Sanatori acull l'última taula redona del Centenari de la Siderúrgia
05 de juny 2017

​![](/media/xatlj20n/81_c_cartel100anos.jpg)

El cicle de taules redones que se celebren en commemoració dels 100 Anys de Siderúrgia finalitzarà demà dimarts, 6 de juny, amb la ponència “Patrimoni industrial i siderúrgia”. La conferència, que tindrà lloc en el Centre Cívic Antic Sanatori del Port de Sagunt, a les 19 hores, estarà moderada per Antonio Ortiz i participaran Pepe Vila i representants de l'Associació Industrial i Moviment Obrer (AMIMO), de l'Associació de Patrimoni Industrial Valencià (APIVA), d’_Amigos de Aprendices_ i de l’Asociación de las Empresas Productoras de Acero y de Productos de Primera Transformación del Acero de España (UNESID).

Esta conferència tanca el cicle de tres taules redones el tema principal de les quals era la siderúrgia, en commemoració dels 100 anys de Siderúrgia, esdeveniment que l'Ajuntament de Sagunt i el Centre d’Estudis Camp de Morvedre ha preparat per a tot el 2017. El programa d'actes sobre el centenari de la siderúrgia continuarà amb les visites guiades al patrimoni industrial del Port de Sagunt que tenen lloc l'últim dissabte de cada mes, així com música i cinema sobre la indústria siderúrgica o la representació de l'obra de teatre La ciutat factoria, que es posarà en escena l'últim cap de setmana d'octubre.  

*   [](http://www.facebook.com/sharer.php?u=https://aytosagunto.es/va/actualitat/el-centre-civic-antic-sanatori-acull-l-ultima-taula-redona-del-centenari-de-la-siderurgia/ "Facebook")
*   [](http://twitter.com/share?url=https://aytosagunto.es/va/actualitat/el-centre-civic-antic-sanatori-acull-l-ultima-taula-redona-del-centenari-de-la-siderurgia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-civic-antic-sanatori-acull-l-ultima-taula-redona-del-centenari-de-la-siderurgia/ "Linked In")
*   [](mailto:?body=https://aytosagunto.es/va/actualitat/el-centre-civic-antic-sanatori-acull-l-ultima-taula-redona-del-centenari-de-la-siderurgia/)